Държавен вестник, бр. 94, 2023 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  94
МИНИСТЕРСТВО 
НА ТРАНСПОРТА И СЪОБЩЕНИЯТА
Наредба за допълнение на Наредба № 57 
от 9.06.2004 г. за постигане на оперативна 
съвместимост на националната железопътна 
система с железопътната система в рамките 
на Европейския съюз (обн., ДВ, бр. 55 от 
2004 г.; попр., бр. 60 от 2004 г.; изм. и доп., 
бр. 91 от 2005 г., бр. 55 от 2006 г.; попр., бр. 59 
от 2006 г.; изм. и доп., бр. 88 от 2007 г., бр. 84 
от 2010 г., бр. 5 от 2012 г.; доп., бр. 3 от 2013 г.; 
изм. и доп., бр. 71 и 106 от 2013 г., бр. 4 от 
2015 г., бр. 1 от 2016 г., бр. 85 от 2017 г., бр. 70 
от 2019 г. и бр. 77 от 2020 г.)
Параграф единствен. В чл. 61, ал. 9 след 
думата „незабавно“ се поставя запетая и се 
добавя „но не по-късно от 14 дни от възник­
ване на новите обстоятелства“.
Министър: 
Георги Гвоздейков
8019
ВИСШ СЪДЕБЕН СЪВЕТ
НАРЕДБА № 10
от 30 октомври 2023 г.
за подбора, статута и дейността на медиато­
рите в съдебните центрове по медиация
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се уреждат от­
ношенията, свързани с провеждането на 
процедури по медиация по висящи съдебни 
дела в съдебните центрове по медиация, 
включително и подбора, статута и обучението 
на медиаторите към тези центрове, наричани 
по-долу „съдебните центрове“.
(2) Наредбата урежда отношенията, свър­
зани със:
1. подбора на медиаторите, вписването и 
отписването им от списъците към съдебните 
центрове;
2. обучението на медиаторите към съдеб­
ните центрове;
3. мандата и оценката на дейността на 
медиаторите към съдебните центрове;
4. организацията на провеждането на про­
цедурите по медиация в съдебните центрове;
5. проверката на качеството на осъществя­
ваните от медиаторите процедури по медиация 
в съдебните центрове;
6. заплащането на процедурите по меди­
ация, провеждани в съдебните центрове, от 
страните, както и възнагражденията на ме­
диаторите към съдебните центрове.
Чл. 2. Целите на наредбата са осигуряване 
на ефективно използване на медиацията по 
висящи съдебни дела и гарантиране на висо­
кото качество на провежданите в съдебните 
центрове процедури по медиация.
Чл. 3. В съдебните центрове се провеждат 
процедури по медиация по висящи съдебни 
дела.
Чл. 4. Съдебните центрове осигуряват 
организацията и условията за провеждането 
на процедурите по медиация по висящи съ­
дебни дела, като подпомагат, координират и 
контролират дейността на медиаторите.
Г л а в а  в т о р а
МЕДИАТОРИ КЪМ СЪДЕБНИТЕ 
ЦЕНТРОВЕ
Раздел I
Подбор на медиаторите
Чл. 5. За медиатор към съдебен център може 
да бъде вписано лице, което има юридическо 
образование, отговаря на изискванията на 
чл. 8, ал. 1 от Закона за медиацията, преми­
нало е допълнителен подбор и специализирано 
обучение по реда на тази наредба.
Чл. 6. (1) Допълнителният подбор на меди-
аторите се състои в оценка на техните про­
фесионални знания и умения в областта на 
медиацията и проверка на мотивацията и на 
опита в професионалната сфера, в която работи 
кандидатът, въз основа на представени от тях 
документи, писмен тест и устно събеседване.
(2) Подборът се извършва за всеки отделен 
съдебен район на окръжните съдилища.
(3) Когато медиаторът желае да бъде приет 
към повече от един съдебен район на окръжен 
съд, той трябва да участва в подбора, органи­
зиран за прием за всеки един от съдебните 
райони.
Чл. 7. (1) Откриването на процедура по 
извършване на подбор на медиатори и опреде­
лянето на броя им към всеки съдебен център 
се извършва по решение на съдийската колегия 
на Висшия съдебен съвет по предложение на 
председателя на окръжния или на районния 
съд, към който е разкрит центърът.
(2) Решението се обявява на интернет 
страницата на Висшия съдебен съвет и на 
съда, към който е разкрит съдебния център, 
най-малко две седмици преди изтичане на 
срока за подаване на документи от канди­
датите, както и в други средства за масова 
комуникация по преценка на председателя 
на съответния съд.
(3) Председателят на съда, към който е 
разкрит съответния съдебен център, определя 
датите и часовете за провеждане на писмения 
тест и на устното събеседване с кандидатите, 
които се обявяват на интернет страницата 
на съда.
(4) Кандидатите подават необходимите 
документи по ред и начин, определен със 
заповед на председателя на съда.